**PÁLYÁZATI ÚTMUTATÓ**

**A pályázat tárgya:**

A 2018/19. tanévben iskolás gyermekek számára legalább 2 hetente működő bélyegklub működését biztosító bélyeggyűjtő körök, szervezetek, iskolák, részére a Magyar Posta Zrt. pályázatot ír ki.   
A pályázati feltételeknek megfelelő pályázók a rendelkezésre álló keret erejéig a bélyegklub működtetésének támogatása érdekében – a meghatározott témakörök szerinti - anyagi támogatásban részesülnek.

**Befogadásra csak azok a pályázatok kerülnek, amelyek esetében**:

* a Pályázati űrlap hiánytalanul kitöltésre került,
* a Támogatási igénylőlap hiánytalanul kitöltésre került,
* a pályázathoz a tervezett tanrend csatolásra került.

A támogatás mértéke minden pályázó esetén témánként kerül elbírálásra, és az igényelt összegtől eltérő mértékű támogatás biztosítására is sor kerülhet.

A pályázatok beérkezési határideje: 2018. november 8.

Beküldési cím: Magyar Posta Zrt. Filatéliai Osztály, 1540 Budapest

**A PÁLYÁZATI ŰRLAP kitöltése:**

1. **Pályázó adatai:**

Kérjük a kért adatok megfelelő és teljes körű kitöltésére kiemelt figyelmet fordítsanak, különös tekintettel a számlaszámra (mivel ide kerül utalásra a megnyert támogatási összeg), illetve a pályázó/kapcsolattartó adataira.

1. **A bélyegklub adatai:**

* **Tagok száma:** már működő bélyegklub esetén az előző és az aktuális tanévben a bélyegklubot látogató diákok számát, ezen belül az idén jelentkező új tagok számát külön kérjük feltüntetni. Új bélyegklub esetén természetesen csak az új tagok számát kell megadni.
* **Tagok életkora**: a bélyegklubba járók életkorát kérjük feltüntetni a legfiatalabbtól a legidősebbig (pl.: 8-12 év).
* **Eddig elért eredmények:** már működő bélyegklub esetén a bélyegklub eddig elért eredményeinek rövid, tömör megfogalmazását kérjük a megadott helyen feltüntetni, pl. tagok számának növekedése, rendezvények szervezése, eseményeken való részvétel. Új bélyegklub esetén ezt a részt nem kell kitölteni.
* **Tervek:** a bélyegklub idei tanévre vonatkozó terveit kérjük feltüntetni, pl. tagok számának növelésére tervezett akciók, rendezvények szervezése, eseményeken való részvétel, stb.

Amennyiben a rendelkezésre álló hely nem elegendő, úgy az eredmények, tervek bemutatása külön lapon is történhet, ez esetben itt kérjük jelölni, hogy „külön lapon”.

**TÁMOGATÁSI IGÉNYLŐLAP:**

1. **II.**, és **III.** pont esetében:

* Az igényelt termékek megnevezését, mennyiségét és egységárát kérjük a Támogatási Igénylőlap táblázatában feltüntetni.
* A bélyeggyűjtési kellékek esetében, a megjelölhető, maximális mennyiség a Magyar posta- és illetékbélyeg katalógus esetében 1 db/klub.
* A bélyegek, bélyegújdonságok és eszközök beszerzésében segítség kérhető a Magyar Posta Zrt-től valamint információk találhatók a [eshop.posta.hu](https://eshop.posta.hu/storefront/belyeg)  internetes oldalon.
* A nyertes pályázók a különböző bélyegcsomagokat és kellékeket más forrásból is beszerezhetik, nem feltétel a Magyar Posta Zrt-től való beszerzés.
* A termékek átadását a gyermekeknek az év végi elszámoláskor **átadás-átvételi bizonylaton** kell igazolni, valamint csatolni kell a számlamásolatokat.

1. **Egyéb eszközök:**

* A pénzbeli támogatás maximális mértéke „Egyéb eszközök” címen 30 ezer Ft/klub, amelynek maximum 50%-a költhető irodaszerre, a többi ajándékozásra, kiállítási eszközökre fordítható.
* Az elnyert összeg szabályszerű felhasználását az év végi elszámoláskor számlamásolatokkal kell igazolni.

1. **Utazás:**

* Az utazási hozzájárulás maximális mértéke 30 ezer Ft/klub. Kitétel, hogy a kluboknak látogatást kell tenniük a budapesti Bélyegmúzeumba, vagy részt kell venniük a HUNFILA 2019 – 92. Bélyegnap (Budapest) rendezvény ifjúsági napján. A megítélt utazási összeg függ a klub taglétszámától és a klub székhelyének Budapesttől való távolságától.
* A Bélyegmúzeummal történő kapcsolatfelvételben a Magyar Posta Zrt. segítséget tud nyújtani.
* A pályázatban szükséges feltüntetni hová, és a Bélyegmúzeumba történő utazás esetén melyik hónapra tervezi a csoport a látogatást és milyen létszámmal.
* Az elnyert összeg szabályszerű felhasználását az év végi elszámoláskor menetjegy másolatokkal, valamint egy rövid, **gyermekek által elkészített élménybeszámolóval** kell igazolni.